b'\n_START_ARTICLE_\nTone\n_START_PARAGRAPH_\nTone je mo\xc5\xa1ko osebno ime.\n_START_SECTION_\nIzpeljanke imena\n_START_PARAGRAPH_\nTon\xc4\x8da, Ton\xc4\x8de, Ton\xc4\x8dek, Ton\xc4\x8di, Toni, Tonjo, Tonin, Tonino, Tonki, Tonko\n_START_SECTION_\nIzvor imena\n_START_PARAGRAPH_\nIme Tone je skraj\xc5\xa1ana oblika imena Anton. Z imensko pripono (sufiksom) -e, ki je v imenu Tone, se tvorijo ljubkovalne in manj\xc5\xa1alne oblike imen. Podobno velja tudi za sufikse v ostalih navedenih razli\xc4\x8dicah imen, ki si kon\xc4\x8dajo na -\xc4\x8da, -\xc4\x8de, -\xc4\x8dek, -\xc4\x8di, -i, -jo , -in, -ino, -ki in -ko\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji 507 oseb z imenom Tone. Ostale oblike imena, ki so bile na ta dan v uporabi: Ton\xc4\x8dek(228), Ton\xc4\x8di(15), Toni(475) in Tonko(5).\n_START_SECTION_\nOsebni praznik\n_START_PARAGRAPH_\nV koledarju je ime Tone uvr\xc5\xa1\xc4\x8deno k imenu Anton.'